Die teenboelieveldtog ondersteun en onderskryf die vernuwing van ’n gesonde en veilige skoolklimaat en omgewing as ’n strategie om boelies en ander vorme van skoolgeweld te voorkom. Die veldtog fokus ook op langtermynoplossings soos die vermindering van skooldruipelinge, asook om die skoolverband in geheel te verbeter en leerders te bemagtig om op akademiese vlak en in ander velde te presteer.
’n Positiewe skoolklimaat lei tot ’n verbetering in leerderprestasies en skep ook ’n gevoel dat hulle iewers behoort. Leerders het ’n behoefte aan doeltreffende en bekostigbare maniere om skoolprestasies ’n hupstoot te gee. Belangrike faktore in ’n positiewe skoolklimaat kan ook beduidende bemiddelaars van akademiese leerprosesse wees, soos onder meer bemagtiging, betrokkenheid, motivering en selfdoeltreffendheid. ’n Positiewe skoolklimaat op die lang termyn waarby sowel leerders en onderwysers as ouers betrek word, is noodsaaklik om leerderprestasies in ’n produktiewe en veilige akademiese omgewing te verseker.
Die volgende vyf strategieë bring gedeelde leierskap in skole en die instandhouding daarvan tot stand. Sommige van die uitdagings word uitgelig wat moontlik deur skoolleiers, onderwysers, leerders en gemeenskapslede in die gesamentlike ontwikkeling van ’n positiewe skoolklimaat ondervind mag word.
Balans van mag is die fondament waarop gedeelde leierskap gebou word. Gedeelde leierskap is ’n vennootskap waar onderwysers, ouers, voogde en leerders as gelyke vennote beskou word. Die ontwikkeling van dié magsbalans is heel moontlik een van die moeilikste aspekte in gedeelde leierskap. Doeltreffende skoolleiers weet dit en stel duidelike grense sodat die gesag van die leiers eg is, alle lede van die groep bemagtig word en om te verseker dat dít wat ontwikkel of besluit is in die skool uitgevoer word. Hulle begin ’n positiewe skoolkultuur deur woorde, aksies en geloof, en deur die regte verhouding tussen administrateurs en die skoolpersoneel te handhaaf.
Gedeelde leierskap vereis gesamentlike mikpunte – in dié geval om afknouery in skole hok te slaan. Elke lid van die skoolgemeenskap moet ten spyte van hul eie uiteenlopende menings verstaan dat die prys aan die einde gaan wees om afknouery in skole uit te roei sodat skole ’n veilige hawe vir leerders kan wees; dus die vestiging van ’n positiewe skoolklimaat. Hoewel onderwysers, ouers, voogde en leerders verskillende strategieë gebruik om tot dié skoolklimaat by te dra, lei dié uiteenlopende paaie danksy gedeelde leierskap tot ’n gesamentlike mikpunt en fokus. Daar kan selfs méér bereik word as onderwysbelanghebbendes soos AfriForum saamwerk om ’n gedeelde doel te bereik. AfriForum sal skole dus met die teenboelieveldtog help om hulle doel te bereik, naamlik om afknouery in skole hok te slaan.
Gedeelde leierskap werk wanneer alle deelnemers (ouers, voogde, onderwysers en leerders) verantwoordelikhede deel en saam daarvoor verantwoordelik gehou word. Elke persoon in die vennootskap moet ’n aktiewe rol speel en verantwoordelikheid aanvaar om hul individuele verantwoordelikhede doeltreffend na te kom. Onderwysers, leerders, ouers en voogde moet dus bemagtig word om saam te werk tot ’n gemeenskaplike doelwit wat hulle bewus maak van hul verantwoordelikhede en die belangrike rol wat elkeen van hulle speel in die doel om die skool ’n veilige en gesonde hawe vir alle leerders te maak. Gedeelde leierskap bevat moedgedrewe leiers wat bereid is om aan ’n gesonde en veilige skoolklimaat te bou.
AfriForum wil dus saam met skole ’n pad stap om afknouery in skole te beveg en wil die skool as geheel (leerders, onderwysers, ouers en voogde) by die teenboelieveldtog betrek sodat ons mekaar kan bemagtig om ’n verskil daar buite te maak. Indien jou kind se skool by die teenboelieveldtog betrokke wil raak, stuur vir ons ’n e-pos na [email protected].
Laat ek nou maar my mening hier lug. Ek sit met ‘n 7 jarige kind op skool wat deur die ONDERWYSERES geboelie, verkleineer, emosioneel en sielkundig afgebreek word en sy bis onaantasbaar! Moontlik omdat sy dink die hoof se vrou is bo almal verhewe? My kind het sy broek vuil gemaak omrede sy geweier het dat hy toilet toe mag gaan. Sy het hom soos ‘n hond in ‘n hoek laat sit want volgens haar ontwrig hy die klas deur voortdurend op te staan, maar ander kinders loop tydens klas in die klas rond. Vir ‘n ander kind het sy gese die is dom en mors sy en haar tyd om nog klas toe te kom. Toe die ouer kla, is die ouer meegedeel die kind het verkeerd gehoor en die kind is fyngevoelig en dit is nie wat die onderwyseres gese het nie, En elke keer kom die seniors se woorde op: Die Juffrou se dit en die kind se dat. So daar is twee stories en ons glo vir geen oomblik in dit wat jou kind se nie!
“Zuma moet waak daarteen om Suid-Afrika in die oë van die wêreld belaglik te maak deur geweldspersepsies met tegniese verduidelikings te probeer omkeer. Die feit is dat Suid-Afrika die verkragtingshoofsetel van die wêreld is, en ook een van die lande met die hoogste moordsyfer is,” het Botha gesê.
Die voortvlugtige Ajay Gupta word ook gesoek vir ŉ korrupsiesaak wat nie verband hou met die omstrede Estina-suiwelplaasprojek in Vrede in die Vrystaat nie. Dít is volgens lt.genl. Yolisa Mtakata, waarnemende hoof van die Valke.
“Daar is verskeie gevoelens en sienswyses verbonde aan die ondersoek. Ons respekteer die verskillende sienings en opinies, maar ons as die Valke – wat besig is met die ondersoek – is die enigstes wat met outoriteit oor die ondersoek kan praat,” het Matakata tydens ŉ perskonferensie gesê.
Matakata het gesê sy wil die nasie die versekering gee dat hulle as die Valke nie beïnvloed word nie. Nie polities of andersins nie. “Al ons ondersoeke word bekwaam, eerlik, onafhanklik en sonder enige invloed van buite gedoen. Ons sal aanhou om komplekse sake sonder vrees of bevoordeling te ondersoek.”
Volgens haar is die lasbrief vir Ajay se inhegtenisname steeds van krag. “In dié stadium is die ondersoekspan besig om te skakel met sy prokureurs wat vir ons geskryf het, en ons het daarvolgens reageer.”
Matakata het gesê agt verdagtes is op 14 Februarie in verband met dié saak in hegtenis geneem en dat vyf nog voortvlugtig is. Sy het nie dié vyf se name genoem nie.